**Ingrid Gjessing Linhave** (født 1977) er en norsk programleder, ansatt i NRK. 
Hun ble kjent som programleder for TV-serien *Idol* på TV 2 i 2004, og har siden 2005 vært programleder for flere ulike programmer på NRK. Hun hadde sin TV-debut allerede den 29. oktober 1988, da hun ble intervjuet om forelskelse i TV-programmet Midt i smørøyet.

Karriere
--------

Hun er utdannet fjernsynregissør fra Høgskolen i Lillehammer. Hennes debut på skjermen var som assistent i kulturprogrammet *Stereo* i 2002. 

Første programlederjobb var i barneprogrammet *Sommermorgen* på NRK sommeren 2003, med blant andre Jonna Støme og Christian Strand som medprogramledere. Deretter fikk hun jobb som programleder sammen med Solveig Kloppen for andre sesong av TV 2s *Idol* i 2004. Etter dette fikk hun fast ansettelse i NRK og sluttet i TV 2.

### NRK Super (2005–2010)

Hun jobbet som regissør i NRK Super i årene 2005–2007, og var med å lage programmer som *Etter skoletid*, *Barnas superjul* og *Julemorgen*, hvor hun også var syngende programleder. I perioden 2006–2008 var hun med å lage det animerte talkshowet *Halvseint* med Rune Nilson og Vidar Magnussen. Linhave spilte blant annet karakteren Amy. I 2009 var hun med å skape julekalenderen *Barnas superjul* før hun i 2010 ble programleder for *Nitimen* og *Mgp junior*. Hun har deltatt flere sesonger på *Reiseradioen* og *20 spørsmål* med både Knut Borge og Trond-Viggo Torgersen som programledere. Hun hadde også alle stemmene i NRKs lydbokutgave av *Bukkene Bruse på badeland.*

### Andre NRK-programmer (2012–)

Linhave delte i 2012 på programlederjobben i *Sommeråpent* med Nadia Hasnaoui og var også programleder i 2013, 2015, 2016 og 2019. Høsten 2013 tok hun over etter Linn Skåber som fast paneldeltaker i *Nytt på Nytt,* hvor hun sluttet i 2015. I 2014 ledet hun Kringkastingsorkesterets julekonsert, og ledet også et av programmene i programserien *Da KORK kom til bygda* på NRK. Linhave ledet i 2015 *BigBang* og *Sommeråpent* med Kåre Magnus Bergh, og *Kvelden før Kvelden* med Atle Pettersen. I 2017, 2018 og 2019 ledet hun sistnevnte program med Haddy Njie fra festlokale på Frognerseteren i Oslo. I 2018, 2019 og 2020 var hun programleder for *Tv-aksjonen*. Hun har også ledet *Familieekspedisjonen* der tre familier konkurrerte på diverse turer på kryss og tvers gjennom Norge. 

I perioden 2016–2019 hadde Linhave og Kåre Magnus Bergh radioprogrammet *Kveldsstell* på NRK P1, hvor de blant annet intervjuet opp mot 70 varaordførere om kveldsvaner som hvordan de pusser tennene sine. Bergh og Linhave ble først kjent da de jobbet i NRK Super sammen som skuespillere og sangere i barneprogrammet *Tellekorpset* i 2009–2010. I 2020 og 2021 var Linhave programleder for Melodi Grand Prix både på NRK radio og TV sammen med Kåre Magnus Bergh og Ronny Brede Aase.

Vinteren 2023 var Linhave programleder for NRK-serien *Demenskoret*. Serien og koret vant publikumsprisen under Gullruten 2023, mens Linhave var nominert i klassen beste programleder – underholdning. Sammen med koret og dirigent Kim Wigaard, ble hun tildelt UiOs menneskerettighetspris i 2023 for å ha «satt demenssykes menneskerettigheter på dagsorden».

### Gjesteopptredener

Linhave har vært gjest i programmer som *Hvem tror du at du er?*, *Beat for beat*, *Alle mot alle*, *Nytt på nytt*, *Kåss til kvelds*, *Jorden rundt på 6 steg,* produsert av Nexiko, *På tur med Dag Otto*, *Huskestue*, *Lørdagsrådet*, *Brille*, *Gjett hvem* og *Lindmo*.

Høsten 2022 var Linhave deltaker i *Verdens beste venner* på NRK sammen med Solveig Kloppen. Høsten 2022 var hun også med i *Maskorama*, hvor hun var utkledd som «Frøya». I desember 2022 var hun med i *24-stjerners julekalender* på NRK, hvor hun måtte dra hjem 6. desember.

Referanser
----------

1. ↑   www.uio.no[Hentet fra Wikidata]
2. ↑  Linhave, Ingrid Gjessing Pressemelding fra NRK
3. ↑  «Midt i smørøyet, 29. oktober 1988». *NRKTV*. 2. desember 2014. Besøkt 15. juli 2023.
4. ↑  «Disse to leder «Sommeråpent»». VG Nett. 6. juni 2012. Besøkt 6. juni 2012.
5. ↑  *Da Kork kom til bygda* på nrk.no
6. ↑  *Familieekspedisjonen* på nrk.no
7. ↑  Hagen, Knut-Øyvind (5. desember 2019). «Her er neste års programledere for Melodi Grand Prix». *NRK*. Besøkt 19. februar 2020.
8. ↑  Myhre, Nan Kristin (8. desember 2022). «Demenskoret – NRKs Ingrid Gjessing Linhave starter kor». *NRK*. Besøkt 5. januar 2023.
9. ↑  «Demenskoret vant Gullrutens publikumspris». *nrk.no*. 12. mai 2023. Besøkt 10. juli 2023.
10. ↑  «Gullruten-rekord for Viaplay - kaster NRK ut av dramakampen». *kampanje.com*. 17. april 2023. Besøkt 28. april 2023.
11. ↑  «Ny pris til «Demenskoret»». *vg.no*. 5. juli 2023. Besøkt 10. juli 2023.
12. ↑  «Verdens beste venner». NRK. 20. juni 2022. Besøkt 30. oktober 2022.
13. ↑  Borgen, Espen (29. oktober 2022). «Frøyas maske er en saga blott!». *NRK* **(norsk)**. Besøkt 29. oktober 2022. «Den svakeste røk ut av Maskorama.»

Eksterne lenker
---------------

* (en) Ingrid Gjessing Linhave på Internet Movie Database Rediger på Wikidata

* (en) Ingrid Gjessing Linhave hos The Movie Database Rediger på Wikidata

| * v
* d
* r
*Idol (norsk TV-program)* |
| --- |
| Vinnere (år) | 
* Kurt Nilsen (2003)
* Kjartan Salvesen (2004)
* Jorun Stiansen (2005)
* Aleksander Denstad With (2006)
* Glenn Lyse (2007)
* Jenny Langlo (2011)
* Siri Vølstad Jensen (2013)
* Ingvar Olsen (2014)
* Marius Samuelsen (2016)
* Øystein Herkedal Hegvik (2018)
* Mari Bølla (2020)

 |
| Andre deltakere | 
* 2003:
* Gaute Ormåsen
* David Pedersen
* Espen Grjotheim
* Orji Okoroafor
* 2004:
* Margaret Berger
* Sandra Lyng Haugen
* Maria Haukaas Storeng
* Maren Flotve Birkeland
* Anh Vu
* 2005:
* Tone Damli Aaberge
* Alejandro Fuentes
* Erik Flaa
* Eva Weel Skram
* Malin Pettersen
* Alexander Rybak
* 2006:
* Jonas Thomassen
* Vivian Sørmeland
* 2007:
* Bjørn Johan Muri
* Kim Rune Hagen
* Linnea Dale
* 2011:
* Maria Mohn
* 2013:
* Eirik Søfteland
* Steffen Jakobsen
* Astrid Smeplass
* 2016:
* Victoria K. Andersen
* Alexandra Rotan

 |
| Programledere (sesong) | 
* Thomas Numme (1)
* Harald Rønneberg (1)
* Solveig Kloppen (2-4)
* Ingrid Gjessing (2)
* Kåre Magnus Bergh (3-4)
* Marte Stokstad (5)
* Kyrre Holm Johannessen (5)
* Guri Solberg (6)
* Ravi (6)
* Stian Blipp (7-8)
* Kyrre Holm Johannessen (7)
* Markus Bailey (9)
* Katarina Flatland (10-11)

 |
| Dommere (sesong) | 
* Jan Fredrik Karlsen (1-2,5)
* Ole Evenrud (1,3)
* Morten Ståle Nilsen (1,3)
* Anneli Drecker (2)
* Tone-Lise Skagefoss (3-4)
* David Eriksen (3)
* Tor Milde (4)
* Amund Bjørklund (4)
* Hans Olav Grøttheim (4)
* Asbjørn Slettemark (5)
* Benedicte Adrian (5)
* Mariann Thomassen (5)
* Bertine Zetlitz (6)
* Hans-Erik Dyvik Husby (6)
* Marion Ravn (6)
* Gunnar Greve (6-10)
* Kurt Nilsen (7-8)
* Tone Damli (7-8)
* Esben Selvig (7-8)
* Ina Wroldsen (9)
* Øyvind Sauvik (9)
* Sandeep Singh (9)
* Tshawe Baqwa (10-11)
* Silje Larsen Borgan (10-11)
* Andreas Haukeland (11)

 |
| Relatert | 
* Pop Idol
* American Idol
* Monster (produsent)

 |

|  |  |
| --- | --- |
| Oppslagsverk/autoritetsdata | VIAF
 |